Koronavirus
<s>Koronavirusi (; također) jest grupa virusa koji uzrokuju bolesti kod sisara i ptica.</s><s>Virusi kod ljudi uzrokuju disajne infekcije, poput prehlade, koje su obično blage.</s><s>Rjeđi oblici, poput SARS-a, MERS-a i novog koronavirusa (koji je uzrokovao epidemiju koronavirusa u Wuhanu 2019/2020), mogu biti smrtonosni.</s><s>Kod krava i svinja koronavirusi izazivaju proljev, a kod kokoši bolest gornjih disajnih puteva.</s><s>Ne postoji odobrena vakcina ili antivirusni lijek za sprječavanje ili liječenje virusa.</s>

<s>Koronavirusi su virusi iz potporodice Orthocoronavirinae, porodice Coronaviridae i reda Nidovirales.</s><s>Obavijeni su jednolančanim, pozitivno usmjerenim RNA genomom i spiralno simetričnim nukleokapsidom.</s><s>Veličina genoma je između 26 i 32 kilobaze – najveća za neki RNA virus.</s><s>Koronavirusi su prvi put otkriveni 1960-tih.</s>

<s>Naziv "koronavirus" dolazi od latinske riječi corona, čije je značenje "kruna" ili "aureola", a odnosi se na karakteristični izgled virusnih čestica (viriona): imaju obod koji podsjeća na krunu ili koronu Sunca.</s>

<s>Evolucija  
Najbliži drevni zajednički predak (NDZP) svih koronavirusa se smješta u 8000 godinu p.n.e. NDZP linija Alphakoronavirusa se smješta u 2400 p.n.e, Betakoronavirusna linija na 3300 p.n.e, Gamakoronavirusna linija na 2800 p.n.e, te Deltakoronavirusna linija na oko 3000 p.n.e. Koronavirus šišmiša i SARS-CoV razišli su se 1986.</s>

<s>Ljudski koronavirusi</s>

<s>Poznato je više ljudskih koronavirusa:</s>

<s>Ljudski koronavirus 229E (HCoV-229E)
 Ljudski koronavirus OC43 (HCoV-OC43)
 SARS-CoV
 Ljudski koronavirus NL63 (HCoV-NL63, koronavirus New Haven)
 Ljudski koronavirus HKU1
 MERS-CoV
 SARS-CoV-2</s>

<s>Koronavirusi HCoV-229E, NL63, OC43 i HKU1 konstantno cirkulišu među ljudskom populacijom i uzrokuju respiratorne infekcije kod odraslih i djece širom svijeta.</s>

<s>Epidemije 
Bilo je nekoliko izbijanja epidemija koronavirusa koji su imali relativno visoku stopu smrtnosti:</s>

<s>Izbijanje epidemije novog koronavirusa 
Izbijanje epidemije novog koranavirusa se desilo početkom decembra 2019. u glavnom gradu provincije Hubei Wuhanu, Kina.</s><s>Svjetska zdravstvena organizacija je novom virusu dala privremeni naziv 2019-nCoV i proglasila je vanrednu situaciju na globalnom nivou u vezi sa širenjem novog korona virusa.</s><s>Novi virus je kasnije dobio svoje službeno ime SARS-CoV-2.</s><s>Nakon toga, započela je epidemija koja je zahvatila i druge dijelove Kine, a identificiraju se i slučajevi izvan Kine, u nekoliko zemalja Azije, ali i u Australiji, Evropi i Sjevernoj Americi.</s><s>Prvi slučajevi u Evropi potvrđeni su u Francuskoj 24. januara 2020. godine.</s>

<s>Povezano 
 Zoonoze</s>

<s>Dalje čitanje</s>

<s>Reference</s>

<s>Vanjski linkovi</s>

<s>Novi koronavirus (2019-nCoV) na sajtu Svjetske zdravstvene organizacije
 Šta je koronavirus?  – kcus.ba
MERS</s>

<s>Animalna virologija
Koronavirusi</s>

